CELEX: C2005/205/49
Language: da
Date: 2005-08-20 00:00:00
Title: Sag T-224/05: Sag anlagt den 10. juni 2005 af Olivier Chassagne mod Kommissionen for De Europæiske Fællesskaber

20.8.2005   
            
            
               DA
            
            
               Den Europæiske Unions Tidende
            
            
               C 205/27
            
         Sag anlagt den 10. juni 2005 af Olivier Chassagne mod Kommissionen for De Europæiske Fællesskaber
   (Sag T-224/05)
   (2005/C 205/49)
   Processprog: fransk
   Ved De Europæiske Fællesskabers Ret i Første Instans er der den 10. juni 2005 anlagt sag mod Kommissionen for De Europæiske Fællesskaber af Olivier Chassagne, Bruxelles, ved avocats Stéphane Rodrigues og Yola Minatchy.
   Sagsøgeren har nedlagt følgende påstande:
   
               —
            
            
               Det fastslås, at artikel 8 i bilag VII til den nye vedtægt for tjenestemænd i De Europæiske Fællesskaber er ulovlig og som følge heraf ikke finder anvendelse på sagsøgeren.
            
         
               —
            
            
               Sagsøgeren tilkendes en symbolsk erstatning på 1 EUR for den ikke-økonomiske skade, han har lidt, og et beløb på 7 372 EUR i erstatning for det lidte økonomiske tab.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, stammer fra øen Réunion, der er et fransk oversøisk departement. Han har anlagt nærværende sag efter afvisning af en klage, han havde indgivet over sin lønseddel for august 2004, som indeholdt refusion af hans årlige rejseudgifter.
   Sagsøgeren har til støtte for søgsmålet anført, at artikel 8 i vedtægtens bilag VII, som vedrører refusion af tjenestemændenes årlige rejseudgifter til deres hjemsted, er ulovlig. Sagsøgeren har anført, at bestemmelsen er i strid med fællesskabsretten, fordi den medfører adskillige tilfælde af forskelsbehandling i tilknytning til tjenestemændenes hjemsted, samt forskelsbehandling i strid med artikel 12 og 299 EF over for tjenestemænd, der stammer fra franske oversøiske departementer, men også med hensyn til nationalitet, og med hensyn til den omstændighed at tilhøre en sproglig minoritet, etnisk oprindelse eller race.
   Sagsøgeren har ligeledes anført, at bestemmelsen tilsidesætter andre almindelige fællesskabsretlige principper, såsom begrundelsespligten og principperne om proportionalitet, gennemsigtighed og god forvaltningsskik.